आबकारी विभाग ने बलावनी में 50 हजार की कच्ची शराब नष्ट कराई
श्योपुर | ढोढर थाना क्षेत्र के ग्राम बलावनी में आबकारी विभाग की टीम ने भारी मात्रा में अवैध शराब का जखीरा व शराब बनाने के सामान पकड़े है। इनमें पांच लोगों को गिरफ्तार किया है। जबकि इनके अड्डों पर करीब 50 हजार रुपए की तीन सौ लीटर कच्ची शराब फिंकवाई गई। जिला आबकारी अधिकारी एसके तिवारी ने बताया कि मुखबिर की सूचना ग्राम बलावनी में विभाग की टीम ने रविवार को छापामार कार्रवाई की। इस दौरान कृपाल बंजारा, रूपा बंजारा, मुकेश बंजारा, गंभीरा बंजारा को गिरफ्तार कर इनके अड्डों से तीन सौ लीटर से अधिक कच्ची शराब को नष्ट कराया गया।
hin_Deva hin_Deva